ഓവലില് താക്കൂര് ഷോ, മറികടന്നത് വെടിക്കെട്ട് വീരന്മാരെ ഇംഗ്ലണ്ടിനെതിരായ നാലാം ക്രിക്കറ്റ് ടെസ്റ്റില് ബാറ്റിംഗ് തകര്ച്ച നേരിട്ട ഇന്ത്യയ്ക്ക് ഏറെ ആശ്വാസം നല്കുന്ന മാസ്മരിക ഇന്നിംഗ്സാണ് ശാര്ദുല് താക്കൂര് കാഴ്ചവെച്ചത്. 36 പന്തില് ഏഴു ഫോറും മൂന്നു സിക്സും സഹിതം 57 റണ്സാണ് താക്കൂര് നേടിയത്. വെറും 31 ബോളിലാണ് താക്കൂര് അര്ദ്ധ സെഞ്ച്വറി തികച്ച്. ഇത് ടെസ്റ്റില് ഇന്ത്യക്കാരന്റെ ഏറ്റവും വേഗമേറിയ രണ്ടാമത്തെ അര്ദ്ധ സെഞ്ച്വറിയായി. ഇന്ത്യയുടെ മുന് വെടിക്കെട്ട് ഓപ്പണര് വീരേന്ദര് സെവാഗിന്റെ പേരിലായിരുന്ന റെക്കോര്ഡാണ് താക്കൂര് തിരുത്തിയത്. 32 ബോളിലായിരുന്നു സെവാഗിന്റെ വേഗമേറിയ അര്ദ്ധ സെഞ്ച്വറി നേട്ടം. ഈ ലിസ്റ്റിലെ ഒന്നാമന് മുന് ഇതിഹാസ ഓള്റൗണ്ടറും ക്യാപ്റ്റനുമായിരുന്ന കപില് ദേവാണ്. 1982ല് പാകിസ്ഥാനെതിരെ കറാച്ചിയില് 30 പന്തില്നിന്ന് കപില് ദേവ് അര്ദ്ധ സെഞ്ച്വറി നേടിയിരുന്നു. ഇംഗ്ലിഷ് മണ്ണില് ഏതൊരു താരത്തിന്റെയും അതിവേഗ ടെസ്റ്റ് അര്ദ്ധ സെഞ്ച്വറി എന്ന റെക്കോഡും താക്കൂറിന്റെ പേരിലായി. ഇംഗ്ലണ്ടുകാരുടെ ഇതിഹാസ ഓള്റൗണ്ടര് ഇയാന് ബോതമാണ് പിന്നിലായത്. ഇംഗ്ലണ്ടില് ടെസ്റ്റിലെ വേഗമേറിയ അര്ദ്ധ സെഞ്ച്വറികള് 31 ശര്ദുല് താക്കൂര് ഇന്ത്യ, ഇംഗ്ലണ്ടിനെതിരെ, 2021 32 ഇയാന് ബോതം ഇംഗ്ലണ്ട്, ന്യൂസീലന്ഡിനെതിരെ, 1986 33 ക്ലിഫോര്ഡ് റോച്ച് വെസ്റ്റിന്ഡീസ്, ഇംഗ്ലണ്ടിനെതിരെ, 1933 33 കപില് ദേവ് ഇന്ത്യ, ഇംഗ്ലണ്ടിനെതിരെ, 1982 33 ഹര്ഭജന് സിങ് ഇന്ത്യ ഇംഗ്ലണ്ടിനെതിരെ, 2002 33 സ്റ്റുവാര്ട്ട് ബ്രോഡ് ഇംഗ്ലണ്ട്, വെസ്റ്റിന്ഡീസ്, 2020